stanford-oval/wikipedia huggingface dataset:
Sheena Is a Punk Rocker

| ”Sheena Is a Punk Rocker” The Ramones |
| --- | --- | --- |

Singlen tiedot
 Albumilta: Rocket to Russia
 B-puoli: ”I Don’t Care”
 Äänitetty : 1977
 Julkaistu: elokuu 1977
 Tekijä(t): Joey Ramone
 Tuottaja(t): Tony Bongiovi, Tommy Ramone
 Tyylilaji: punk rock
 Kesto: 02.49
 Levy-yhtiö: Sire Records
The Ramonesin muut singlet
| ”I Remember You” 1977 | ”Sheena Is a Punk Rocker” 1977 | ”Swallow My Pride” 1977 |
Sheena Is a Punk Rocker on yhdysvaltalaisen punk-yhtye Ramonesin vuoden 1977 albumilla Rocket to Russia julkaistu kappale. Kappaleesta tehtiin myös hyvin menestynyt single, joka nousi Britannian top 40 -singlelistan sijalle 22.
”Sheena Is a Punk Rocker” on Ramonesin tunnetuimpia kappaleita. Se oli ensimmäisiä kappaleita, jonka nimessä esiintyi sana punk. Kappaleen kirjoitti yhtyeen laulaja Joey Ramone. Sen varhainen versio oli mukana Leave Home -albumin ensimmäisessä painoksessa, jossa se korvasi tekijänoikeuskysymysten takia hyllytetyn kappaleen ”Carbona Not Glue”.
Kappaleesta on tehty ainakin kaksi suomenkielistä sanoitusversiota: Se-yhtye levytti 1978 version nimeltä ”Tulitikkutyttö”. Samaa Yarin sanoitusta käyttivät Pelle Miljoona & 1980 ja Problems? myöhemmin konserttitallenteillaan, nimenä oli tällöin ”Tiina on niin nuori”. Ne Luumäet versioi kappaleen ensialbumilleen Ne Luumäet nimellä ”Siinä on punk-Kari”.
Aiheesta muualla

Sheena Is a Punk Rocker discogs.com -sivustolla.
Sean Kinney

| Sean Kinney |
| --- | --- |

Henkilötiedot
Syntynyt: 27. toukokuuta 1966 (ikä 58) Renton, Washington, Yhdysvallat
Ammatti:  muusikko
Muusikko
Aktiivisena:  1976–
Tyylilajit:  alternative metal, grunge, heavy metal, hard rock
Soittimet:  rummut, perkussiot, piano
Yhtyeet:  Alice in Chains, Jerry Cantrell, Spys4Darwin
Levy-yhtiöt:  Virgin, EMI
 Nimikirjoitus
  [ Muokkaa Wikidatassa ] [ ohje ]  
Sean Howard Kinney (s. 27. toukokuuta 1966 Renton, Washington, Yhdysvallat) on grunge-yhtye Alice in Chainsin nykyinen ja alkuperäinen rumpali. Hänellä on myös iso rooli yhtyeen albumien ulkoasujen ja esiintymislavojen suunnittelussa. Hän on soittanut myös Willie Nelson -tribuuttiyhtyeessä muutaman muun seattlelaismuusikon kanssa sekä AIC:n tauon aikana perustamassaan yhtyeessä Spys4Darwin.
Aiheesta muualla

Kuvia tai muita tiedostoja aiheesta Sean Kinney Wikimedia Commonsissa
Sean Kinney Discogsissa. (englanniksi)
Sean Kuraly

| Sean Kuraly |
| --- | --- |

Henkilötiedot
Syntynyt: 20. tammikuuta 1993 (ikä 31) Dublin, Ohio, Yhdysvallat
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  vasen
Pituus:  188 cm
Paino:  97 kg
Seura
Seura:  Columbus Blue Jackets
Sarja:  NHL
Pelinumero:  52
Pelaajaura
Pääsarjaura:  2016–
Aik. seurat:  Boston Bruins (NHL)
NHL-varaus:  133. varaus, 2011 San Jose Sharks
Sean Kuraly (s. 20. tammikuuta 1993 Dublin, Ohio, Yhdysvallat) on yhdysvaltalainen jääkiekkoilija, joka edustaa NHL-seura Columbus Blue Jacketsia. Hän on San Jose Sharksin viidennen kierroksen varaus vuodelta 2011.
Ura

USHL-joukkue Indiana Ice varasi Kuralyn vuonna 2009. Hän edusti joukkuetta vuosina 2010–2012 pelaten sen riveissä yhteensä 110 runkosarja- sekä 11 pudotuspeliottelua. Kaudella 2011–2012 Kuraly valittiin USHL:n toiseen tähdistökentälliseen.
Kaudeksi 2012–2013 Kuraly siirtyi pelaamaan yliopistokiekkoa Miamin yliopiston joukkueeseen NCAA:han. Tulokaskaudellaan hän teki 40 ottelussa tehot 6+6=12. Hänet valittiin edustamaan Yhdysvaltojen maajoukkuetta alle 20-vuotiaiden maailmanmestaruuskilpailuissa. Kuraly pelasi turnauksessa seitsemän ottelua tehden niissä yhden maalin sekä kaksi syöttöpistettä. Yhdysvallat juhli kisojen päätteeksi maailmanmestaruutta voitettuaan finaaliottelussa Ruotsin.
Kaudella 2014–2015 Kuraly toimi Miamin varakapteenina, kun joukkue voitti kauden päätteeksi mestaruuden. Kuraly teki 40 pelaamassaan ottelussa tehot 19+10=29. Seuraavalla, viimeisellä yliopistokaudellaan, Kuraly toimi joukkueensa kapteenina. 36 ottelussa hän teki tehot 6+17=23, jonka lisäksi hänet valittiin liigan parhaaksi puolustavaksi hyökkääjäksi.
Kesäkuussa 2015 Kuralyn vuonna 2011 viidennellä kierroksella, 133. pelaajana varannut San Jose Sharks kauppasi hänen pelaajaoikeutensa Boston Bruinsille. Kuralyn viimeisen yliopistokauden päätyttyä, maaliskuussa 2016 Boston solmi hänen kanssaan kaksivuotisen tulokassopimuksen.
Kausi 2016–2017 oli Kuralyn ensimmäinen ammattilaistasolla. Hän debytoi NHL:ssä 3. marraskuuta 2016 ottelussa Tampa Bay Lightningia vastaan. Hän sai ottelussa jääaikaa 7.07 minuuttia. Ensimmäiset kaksi maaliansa hän teki 21. huhtikuuta 2017 pudotuspeliottelussa Ottawa Senatorsia vastaan. Yhteensä Kuraly pelasi ensimmäisellä kaudellaan Bostonin paidassa kahdeksan runkosarja- sekä neljä pudotuspeliottelua. Suurimman osan kaudesta hän edusti Bostonin AHL-farmiseura Providence Bruinsia. AHL:n puolella hän pelasi 54 runkosarjaottelua tehoin 14+12=26. Kuudessa pudotuspeliottelussa hän sai yhden syöttöpisteen.
Heinäkuussa 2021 Kuraly solmi vapaana agenttina nelivuotisen ja arvoltaan 10 miljoonan dollarin sopimuksen Blue Jacketsin kanssa.
Shower

| ”Shower” Becky G |
| --- | --- | --- |

Singlen tiedot
 Julkaistu: 23. huhtikuuta 2014
 Formaatti: digitaalinen lataus
 Tuottaja(t): Dr. Luke, Cirkut
 Tyylilaji: teinipop, hip hop
 Kesto: 03.26
 Levy-yhtiö: Kemosabe RCA
Becky G:n muut singlet
| ”Quiero Bailar” 2013 | ”Shower” 2014 | ”Can’t Stop Dancin’” 2014 |
Shower on yhdysvaltalaisartisti Becky G:n kappale hänen tulevalta studioalbumilta. Sen julkaisivat Kemosabe Records ja RCA Records nauhoitteen johdantosinglenä 23. huhtikuuta 2014. Kappaleen sanoittivat Becky G, Dr. Luke, Cirkut ja Rock City, samalla kun tuotannosta vastasivat Dr. Luke ja Cirkut. Se on Beckyn ensimmäinen listan kahdenkymmenen parhaan joukkoon päässyt single Yhdysvalloissa. Kappaleen virallinen remix-versio sisältää yhdysvaltalaisräppäri Tygan.
Käännös suomeksi
Segerstan kirkko

| Segerstan kirkko Segersta kyrka |
| --- | --- |

Kirkkokunta:  Ruotsin kirkko
Hiippakunta:  Uppsalan hiippakunta
Seurakunta:  Hanebo-Segersta församling
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Segerstan kirkko (ruots. Segersta kyrka) on kirkkorakennus Ruotsissa Bollnäsin kunnan Segerstassa. Kirkko on todennäköisesti rakennettu 1200-luvun lopussa, mutta sitä on laajennettu 1400-luvun lopussa tai 1500-luvun alussa. 1700-luvun loppupuolella keskusteltiin tarpeesta laajentaa kirkkoa tai rakentaa kokonaan uusi. Uusittu kirkko oli valmis vuonna 1811, maalattiin kesällä 1816 ja vihittiin käyttöön elokuussa 1818. Kirkko suljettiin pääsiäisenä 2012 remontointia varten ja avattiin uudelleen käyttöön 2013.
Aiheesta muualla

Kuvia tai muita tiedostoja aiheesta Segerstan kirkko Wikimedia Commonsissa
Bebyggelseregistret (ruotsiksi)
Helahälsingland.se: Segersta kyrka klar i vår (Arkistoitu – Internet Archive) (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Segersta kyrka
Käännös suomeksi
Seppinen

Seppinen voi tarkoittaa:
Ilkka Seppinen, poliittisen historian dosentti
Jukka Seppinen, diplomaatti, lakimies ja historioitsija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Seppinen”, voi hakea sivunnimihaulla, laajalla sivunnimihaulla tai tekstihaulla.
Sebastian Grochowiak

| Sebastian Grochowiak |
| --- | --- |

Henkilötiedot
Syntynyt: 14. toukokuuta 1977 (ikä 47) Zielona Góra, Puola
Ammatti:  muusikko, lauluntekijä
Muusikko
Taiteilijanimi:  Bastis, Vlad Ysengrimm
Laulukielet:  englanti
Aktiivisena:  1994-
Tyylilajit:  black metal, thrash metal
Yhtyeet:  Profanum (1994-2002) Witchmaster (2000-)
Levy-yhtiöt:  Pagan Records, Agonia Records
  [ Muokkaa Wikidatassa ] [ ohje ]  
Sebastian Grochowiak (s. 14. toukokuuta 1977 Zielona Góra, Puola) on puolalainen laulaja ja lauluntekijä. Grochowiak on perustanut yhtyeen Profanum ja on yhtyeen Witchmaster jäsen.
Hänen tekstinsä keskittyvät satanismiin, väkivaltaan ja seksiin.
Dyskografia

Profanum
Under the Black Wings of Emperor'' (1994)
Flowers of Our Black Misanthropy (1996,  Astral Wings Records, EBLIS)
Profanum Aeternum: Eminence of Satanic Imperial Art (1997,  Pagan Records, C-kasetti)
Musaeum Esotericum (2001,  Pagan Records)
Misantropiae Floris (2002,  Pagan Records)
Witchmaster
Masochistic Devil Worship (2002,  Pagan Records)
Sex, Drugs & Satan (2003,  Maleficium, 7" EP)
Satanik Metal (2003,  Time Before Time Records, C-kasetti)
Hater of Fucking Humans / Blood Bondage Flagellation (2004)
Witchmaster (2004,  Agonia Records)
Sex Drugs and Natural Selection (2007, Iron Blood Death Corp.  EP)
Trücizna (2009,  Agonia Records)
Aiheesta muualla

Sebastian Grochowiak Encyclopaedia Metallumissa (englanniksi)
Witchmaster
| Bastis • Reyash • Kali • BastiInferno • Shymon • Vitold • Necrosodom • Necrolucas |
| --- | --- |
Studioalbumit:  Violence & Blasphemy • Masochistic Devil Worship • Witchmaster • Trücizna • Antichristus Ex Utero • Kaźń
EP:t:  Sex Drugs and Natural Selection • Śmierć
Kokoelmat:  Sex, Drugs & Satan • No Peace At All - Thrash Ör Die!
Split-albumit:  Hater of Fucking Humans / Blood Bondage Flagellation
Demot:  Thrash Ör Die! • No Peace At All • Satanik Metal
Katso myös:  Profanum • Christ Agony • Anima Damnata • Behemoth • Spinal Cord • Supreme Lord
Sebastián Ramón de Albero y Añaños

Sebastián Ramón de Albero y Añaños (1722 Navarra - 30. maaliskuuta 1756 Madrid) oli espanjalainen säveltäjä. Hän toimi Fernando VI:n palveluksessa. Vuodesta 1748 lähtien hän toimi kuninkaallisen kappelin urkurina.
Sebastian de Souza

Sebastian de Souza vuonna 2014.
Sebastian de Souza (s. 19. huhtikuuta 1992) on englantilainen näyttelijä. Hänet tunnetaan roolistaan Matty Levanina televisiosarjassa Skins – liekeissä. Hän aloitti näyttelemisen 11-vuotiaana teatterissa. Hän on esiintynyt myös Alfonso Aragonialaisen roolissa televisiosarjassa Borgiat, maan ja taivaan valtiaat.
Aiheesta muualla

Sebastian de Souza Internet Movie Databasessa. (englanniksi)
Santa María (purjealus)

Santa María -aluksen purjehduskelpoinen replika Madeiralla.
Kolumbus lippulaivansa kannella, maalaus 1800-luvulta
Santa María (Pyhä Maria) oli suurin Kristoffer Kolumbuksen ensimmäisellä, vuonna 1492 Atlantin poikki länteen suuntautuneella matkalla käytetyistä purjelaivoista. Santa María oli karakkityyppinen alus, joka toimi myös tutkimusmatkan lippulaivana. Muut ensimmäisen tutkimusmatkan purjealukset olivat karavelit Pinta ja Niña.
Alus haaksirikkoutui kesken matkan joulupäivänä 1492 Haitin pohjoispuolella Cap-Haïtienin lähellä.
Laivan historia

Aluksen alkuperäinen nimi oli La Gallega (suom. galicialainen nainen), luultavasti sen johdosta, että alus oli rakennettu Galiciassa, Pontevedran kaupungissa. Aluksella purjehtineet merimiehet kutsuivat sitä kuitenkin nimellä Marigalante (suom. Likainen Maria), joka viittasi prostituoituun. Kirjoituksissaan pappi Bartolomé de las Casas ei koskaan puhu aluksesta millään näistä kolmesta nimestä vaan viittaa siihen sanoilla La Capitana tai La Nao.
Aluksen pituudesta ei ole tarkkaa tietoa, mutta vastaaviin tunnettuihin saman ajankohdan aluksien löytöihin perustuen sen pituudeksi arvioidaan nykyään noin 19 metriä, leveydeksi 5 metriä ja vetoisuudeksi noin 108 tonnia.
Laivan historia > Haaksirikkoutuminen

Jouluaattona 1492 alus purjehti Hispaniolan rannikkoa pitkin. Kolumbus ei ollut nukkunut kahteen yöhön ja meni nukkumaan. Meri oli tyyni ja tällöin merimies, jonka tehtävänä oli laivan ohjaaminen antoi ruorin hyttipojalle. Keskiyöllä alus ajautui merivirran mukana hiekkasärkälle.
Alusta yritettiin pelastaa ja sen mastot katkaistiin aluksen keventämiseksi. Alus kääntyi kuitenkin kyljelleen ja sen runkolankkuja vääntyi irti. Kun alus todettiin menetetyksi miehistö siirtyi Niñalle. Tämä oli kuitenkin liian pieni alus molemmille miehistöille, jolloin 39 miestä jätettiin Hispaniolaan. He perustivat Santa Maríasta irrotetun puutavaran avulla leirin, joka sai nimekseen Villa de Navidad (Joulukylä).
Hylyn etsintä

Barry Cliffordin johtama meriarkeologiryhmä kertoi toukokuussa 2014, että se on mahdollisesti paikantanut ja löytänyt Santa Marían jäännökset. Sijainti määriteltiin Kolumbuksen päiväkirjamerkintöjen ja hänen rakentamansa linnakkeen La Navidadin perusteella. Suomalaisen meriarkeologian tutkija Riikka Alvikin arvion mukaan laivasta voi olla jäljellä painolastin alla säilynyttä pohjaosa. YK:n kulttuurijärjestö Unesco on kuitenkin kiistänyt hylyn olevan Santa María, sillä sen kiinnikkeet edustavat myöhäisempää laivatekniikkaa ja hylky on löydetty väärästä paikasta. Sittemmin YK:n asiantuntijat ovatkin todenneet, ettei kyseessä ole Santa María vaan myöhäisempi alus.
Aluksesta on tehty useita replikoita, mutta yksikään niistä ei todennäköisesti ole täydellinen kaksoiskappale, sillä piirustuksia Kolumbuksen laivoista ei ole olemassa.
Aiheesta muualla

Kuvia tai muita tiedostoja aiheesta Santa María (purjealus) Wikimedia Commonsissa
TheNina.com
Kristoffer Kolumbuksen laivat
Kolumbuksen laivojen miehistöt
Santa Marían ankkuri on museossa Haitissa
Mohismi

Mohismi (kiin. 墨家, Mòjiā) oli kiinalaisen filosofian koulukunta, jonka kehittivät Mozin (n. 470-391 eaa.) seuraajat. Mohismi on yksi neljästä tärkeimmästä kiinalaisen filosofian vanhasta koulukunnasta.
Historia

Mohismi syntyi suunnilleen samoihin aikoihin kuin kungfutselaisuus, taolaisuus ja legalismi. Mozin filosofiset ajatukset on esitetty kirjassa nimeltä Mozi, jonka hänen oppilaansa kokosivat hänen puheistaan tekemistä muistiinpanoista.
Mohismi oli yksi neljästä Sata koulukuntaa -aikakauden neljästä tärkeimmästä koulukunnasta Kiinan Kevättä ja syksyä ja Taistelevat läänitysvaltiot -kausilla eli noin vuosina 770-221 eaa. Tuona aikana mohismi nähtiin suurena kilpailijana kungfutselaisuudelle. Qin-dynastia, joka yhdisti Kiinan vuonna 221 eaa., omaksui legalismin hallinnon viralliseksi filosofiaksi, jonka jälkeen muita koulukuntia alettiin vainota. Tapahtumiin viitataan nimellä ”Kirjojen polttaminen ja oppineiden hautaaminen”. Seurannut Han-dynastia sekä suurin osa sitä seuranneista dynastioista puolestaan omaksuivat kungfutselaisuuden valtionfilosofiaksi. Näin mohismi koulukuntana lähestulkoon katosi. Koulukunnan jäsenten kirjoituksia on kuitenkin säilynyt nykyaikaan.
Opetukset > Yliluonnolliset voimat

Mohistit uskoivat taivaaseen (天 Tian) jumalallisena voimana, joka tunsi ihmisten epämoraaliset teot ja rankaisi niistä ja kannusti näin moraaliseen oikeamielisyyteen.
Opetukset > Etiikka

Mohismi tunnetaan ehkä parhaiten ”universaalin rakkauden” (兼愛 jiān ài)) ajatuksesta. Tämä tarkoitti yhtäläistä huolenpitoa kaikista ihmisistä. Mozin mukaan tämä tekee ihmisistä hyviä. Muut koulukunnat hyökkäsivät tätä ajatusta vastaan. Esimerkiksi kungfutselaiset katsoivat kyllä, että rakkauden tuli olla ehdotonta, mutta sen ei pitänyt olla umpimähkäistä. Kungfutselaisten mukaan esimerkiksi lasten tuli rakastaa enemmän vanhempiaan kuin tuntemattomia ihmisiä.
Mozi tunnetaan siitä ajatuksesta, että kaikki ihmiset ansaitsevat oikeuden saada aineellista hyvää sekä suojelua fyysisiä uhkia vastaan. Mohismissa moraalia ei määritä perinne, vaan jatkuvasti sovellettava moraalinen ohje, jossa on paljon yhtäläisyyksiä utilitarismin kanssa. Perinne on epäjohdonmukaista, ja ihmiset tarvitsevat siksi perinteen ulkopuolisen moraalisen ohjeen, joka määrittää, mikä osa perinteestä on hyväksyttävää. Moraalinen ohje kannustaa sellaiseen sosiaaliseen käyttäytymiseen, joka maksimoi yleisen hyödyn.
Opetukset > Yhteiskunta

Mozin mukaan yhteiskunta on olemassa siksi, että se korjaa luonnontilaisen ihmiselämän aiheuttamat ongelmat. Luonnonmukaisessa tilassa erilaiset konfliktit ovat seurausta moraalisen yhdenmukaisuuden puutteesta, eli yhteisten oikean (是 shì) ja väärän (非 fēi) määritelmien puutteesta. Tämän vuoksi meidän on valittava johtajat, jotka ympäröivät itsensä oikeamielisillä seuraajilla, jotka luovat hierarkian, joka harmonisoi oikean ja väärän.
Mohismi vastustaa kaikkia väkivallan muotoja, erityisesti valtioiden välistä sotaa. Valtiolla on kuitenkin oikeus käyttää valtaa legitimiteettinsä puolustamiseen.
Filosofisen koulukunnan perustamisen lisäksi mohistit muodostivat hyvin organisoituneen poliittisen liikkeen, joka pyrki toteuttamaan heidän opettamiaan ajatuksia myös käytännössä. Liike koostui paikallisisten yksiköiden verkostosta eri puolilla tuon ajan Kiinaa. Yksiköissä toimi sekä oppineita että työläisiä. Jokaista yksikköä johti juzi. Yksiköissä elettiin askeettisesti. Mohistit kirjoittivat tutkielmia hallinnosta, mihin lukeutui yhtä lailla teoksia maanviljelyksestä kuin laeistakin. Keskenään sotivat valtiot palkkasivat mohisteja usein neuvonantajikseen. Tässä mielessä mohistit olivat samanlaisia kuin useat muut tuon ajan kiertelevät filosofit. He tarjosivat palveluksiaan ei pelkästään rahasta, vaan saadakseen toteuttaa eettisiä ideaalejaan.
Opetukset > Logiikka

Yksi mohismin koulukunnista oli loogikoiden koulukunta, joka oli kiinnostunut loogisten ongelmien ratkaisemisesta. Tämän suuntauksen tärkein filosofi oli myöhäisvaiheen mohisti Gongsun Longzi. Koulukunnalta ei ole säilynyt paljoakaan kirjoituksia, koska monet myöhemmät kiinalaiset filosofit pitivät logiikan ongelmia triviaaleina.
Opetukset > Mohismi ja tiede

Joseph Needhamin mukaan Mozissa sanotaan näin: "Liikkeen loppuminen johtuu vastustavasta voimasta - -. Jos vastustavaa voimaa ei ole - - liike ei lopu koskaan. Tämä on totta samoin kuin se, että härkä ei ole hevonen." Ajatus vastaa periaatteeltaan Isaac Newtonin mekaniikan ensimmäistä peruslakia. Mozissa on myös optiikkaan ja mekaniikkaan liittyviä otaksumia.
Kirjallisuutta

Mee-tse [=Mozi]: Kaksitoista kirjaa.  ((Mo-ti [=Mozi], 300-luku eaa.) Kiinan kielestä suomentanut ja johdannon kirjoittanut Toivo Koskikallio)  Porvoo Helsinki:  WSOY, 1964.
Aiheesta muualla

Ensyklopedia-artikkeleita:
Fraser, Chris: Mohism The Stanford Encyclopedia of Philosophy. The Metaphysics Research Lab. Stanford University. (englanniksi)
Fraser, Chris: Mohism Canons The Stanford Encyclopedia of Philosophy. The Metaphysics Research Lab. Stanford University. (englanniksi)
Mozin opetuksia:
Mozi (kiinaksi) (englanniksi)
The Ethical and Political Works of Mozi (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Mohism
Käännös suomeksi
Sextans B

Sextans B
Sextans B on epäsäännöllinen galaksi, joka on joko osa Paikallista ryhmää tai juuri sen ulkopuolella. Galaksi sijaitsee Sekstantin tähdistössä. Se on Maasta käsin yksi ryhmän kaukaisimmista kohteista, ja etäisyys sinne on 4 440 000 valovuotta. Galaksin massan on arvioitu olevan 2 × 108 kertaa Auringon massa. Sextans B etääntyy Linnunradasta nopeudella 300 km/s.
Sebastian z Felsztyna

Osia Sebastian z Felsztynan tutkielmasta Modus regulariter accentuandi lectiones matutinales prophetias necnon epistolas et evangelia
Sebastian z Felsztyna (Sebastian Felsztynistä; vuosien 1480 ja 1490 väli Felsztyn – 1543 tai myöhemmin) oli puolalainen säveltäjä, musiikkiteoreetikko ja pappi.
Sebastian z Felsztyna aloitti vaikutusvaltaiselta Herburt-suvulta saamansa tuen turvin opiskelun Krakovan yliopiston vapaiden taitojen tiedekunnassa 29. marraskuuta 1507. Hän sai kandidaatin arvon vuonna 1509. Hän opiskeli todennäköisesti myös teologiaa. Sebastian z Felsztyna pysyi Krakovassa ja saattoi työskennellä opettajana. Hän kirjoitti 1510-luvulta 1540-luvulle useita teoreettisia tutkielmia, joista jotkin ovat kadonneet. Hänen kirjallinen tuotantonsa sisältää perustietoutta polyfonisesta musiikista ja mensuraalinotaatiosta.
Vuoden 1530 jälkeen Sebastian z Felsztyna lähti Krakovasta ja työskenteli vikaarina Felsztynissä. Hän saattoi toimia myös vikaarina Przemyślin katedraalissa, jonka käyttöä varten hän lisäksi sävelsi teoksen. Vuonna 1536 hänestä tuli seurakunnan pappi Sanokissa. Tässä virassa hän todennäköisesti toimi elämänsä loppuun saakka. Sebastian z Felsztyna jatkoi myös yhteyksien pitämistä Krakovaan, jossa hänen sävellyksiään julkaistiin. Kolme hänen sävellystään otettiin Kapela Rorantystówin pysyvään ohjelmistoon. Ne säilyivät nykyaikaan Wawelin katedraalin arkistoissa. Nämä kappaleet ovat neliäänisiä lauluja liturgisiin sanoihin: Alleluia ad Rorate cum Prosa Ave Maria, Alleluia, Felix es sacra Virgo Maria ja Prosa ad Rorate tempore paschali Virgini Mariae laudes. Ainoa Sebastian z Felsztynan painettuna julkaistu kappale, Aliquot hymni ecclesiastici vario melodiarum genere editi (Krakova, 1522), on kadonnut.
Aiheesta muualla

IMSLP: teoksia
Sexred

Sexred (k. 623) nousi yhdessä kahden veljensä kanssa Essexin kuninkaaksi heidän isänsä kuningas Saberhtin kuoltua vuonna 616 tai 617. Kaikki veljekset olivat isästään poiketen pakanoita, ja he ajoivat Lontoon piispa Mellituksen maanpakoon Ranskaan, koska tämä oli kieltänyt heitä maistamasta ehtoollisleipää. Sexred ja hänen veljensä saivat surmansa taistelussa Wessexin joukkoja vastaan vuonna 623. Taistelun ajankohta kuitenkin vaihtelee eri lähteissä.
Sextus

Sextus (lat.) on roomalainen praenomen, kreikkalaisessa muodossa Sekstos (m.kreik. Σέξτος), joka voi viitata seuraaviin:
Sekstos Empeirikos (100-luku), lääkäri ja filosofi
Sekstos Grammatikos, grammaatikko
Sekstos Khaironeialainen (n. 95–185), stoalainen filosofi
Sekstos, pythagoralainen, jonka nimiin on laitettu Sekstoksen lauseet
Sextus Julius Africanus (n. 160–240), kristitty historioitsija
Sextus Christianus (1. vuosisata/100-luku), kristitty kirjailija
Rufus Festus tai Sextus Rufus, historioitsija
Showgirls

| Showgirls |
| --- | --- |

Ohjaaja:  Paul Verhoeven
Käsikirjoittaja:  Joe Eszterhas
Tuottaja:  Charles Evans Mario Kassar Alan Marshall
Säveltäjä:  Dave Stewart Rena Riffel
Kuvaaja:  Jost Vacano
Leikkaaja:  Mark Goldblatt
Pukusuunnittelija:  Ellen Mirojnick
Pääosat:   Elizabeth Berkley  Kyle MacLachlan  Gina Gershon  Glenn Plummer  Robert Davi 
Valmistustiedot
Valmistusmaa:  Ranska Yhdysvallat
Tuotantoyhtiö:   Carolco Pictures  Chargeurs  UA United Artists Pictures Inc. 
Levittäjä:  United Artists Netflix
Ensi-ilta:  1995
Kesto:  125 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Showgirls on vuonna 1995 ensi-iltansa saanut draamaelokuva, jonka on ohjannut Paul Verhoeven. Elokuvassa näyttelevät muun muassa Elizabeth Berkley, Kyle MacLachlan, Gina Gershon, Glenn Plummer, Robert Davi, Alan Rachins, Gina Ravera, Lin Tucci, Greg Travis, Al Ruscio, Patrick Bristow, William Shockley ja Michelle Johnston.
Showgirls oli taloudellinen floppi ja sai ennätykselliset seitsemän Razzie-palkintoa: huonoimmasta elokuvasta, huonoimmasta ohjauksesta, huonoimmasta näyttelijättärestä, huonoimmasta käsikirjoituksesta, huonoimmasta uudesta tähdestä, huonoimmasta näyttelijäkaksikosta ja huonoimmasta tunnusmusiikista. Vaikka elokuvaa pidetään yhtenä maailman huonoimmista elokuvista, se on noussut kulttimaineeseen.
Aiheesta muualla

Showgirls Internet Movie Databasessa (englanniksi)
Showgirls Elonet.
| 0 | 1 | 2 |
| --- | --- | --- |
| Edeltäjä: Yön väreet | Huonoimman elokuvan Golden Raspberry -palkinto 1996 | Seuraaja: Striptease |
Se on vain rokkia

| Se on vain rokkia Kari Peitsamo |
| --- | --- | --- |

Kokoelmalevyn tiedot
 Julkaistu: 17. elokuuta 2011
 Tyylilaji: rock
 Levy-yhtiö: Rocket Records
Kari Peitsamon muut julkaisut
| In Memory of Rigger Dan 2011 | Se on vain rokkia 2011 | Rautahepo 2012 |
Se on vain rokkia on Kari Peitsamon kokoelma-albumi, joka julkaistiin 17.8.2011. Levy on Peitsamon järjestyksessään 60. albumi.
Kokoelma sisältää valikoituja kappaleita Peitsamon Rocket Recordsille vuosina 2007-2011 tekemistä levytyksistä. Mukana on sekä sooloesityksiä, että Skootterin, Riston ja Road Hogsin kanssa tehtyjä äänityksiä. Bonuksena kokoelmalla on neljä kokonaan uutta levytystä, sekä ennen julkaisematon bändilevy 1990-luvun puolivälistä.